BBLAM เปิดกอง BP13/18 เน้นลงทุนตปท.
BBLAM ขายกองใหม่ BP13/18 อายุ 1 ปี เน้นลงทุนตราสารแห่งหนี้-เงินฝากตปท.ชูผลตอบแทน 1.4% ต่อปี ขาย 9-15 พ.ค.61
16 พ.ค. 2561

บริษัทหลักทรัพย์จัดการกองทุนรวมบัวหลวง จำกัด หรือ บลจ.บัวหลวง (BBLAM) ระบุว่า บลจ.บัวหลวง ออกกองทุนรวมบัวหลวงธนสารพลัส 13/18 (BP13/18) อายุประมาณ 1 ปี ประมาณการผลตอบแทน 1.4% ต่อปี ขนาดโครงการ 10,000 ล้านบาท
โดยเน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV ซึ่งจะลงทุนในตราสารหนี้ภาครัฐ รัฐวิสาหกิจ สถาบันการเงิน หรือภาคเอกชน ในระดับ Investment grade เสนอขายครั้งแรก (IPO) วันที่ 9-15 พ.ค.61
ทั้งนี้ กองทุนดังกล่าวเหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี โดยการลงทุนขั้นต่ำจำนวน 10,000 บาท ที่ราคาเสนอขาย 10 บาท/หน่วย